ÖBI

Góð hönnun er fyrir alla: Aðgengismál fyrir yngri kynslóðina - skólar og leikskólar
2023-01-25 12:15 - 13:30 UTC | Listaháskóli Íslands
HlustaÞriðja málstofa um aðgengi verður haldin miðvikudaginn 25. janúar kl 12:15 – 13:30 í arkitektúrdeild Listaháskóla Íslands að Þverholti 11, fyrirlestrarsal A í kjallara.

Þátttaka er opin öllum.

Léttar veitingar í boði.

25. janúar
Aðgengismál fyrir yngri kynslóðina – skólar og leikskólar
Málstofa á vegum FILA + HMS + ÖBÍ réttindasamtaka
Erindi:
– Harpa Cilia mun taka fyrir heildræna nálgun og tala almennt um kröfur og lausnir
– Lísa Kjartansdóttir, innanhússarkitekt, munu ræða um aðgengi innanhúss í grunnskólum og leikskólum. Hún mun taka fyrir tvö dæmi, Stapaskóla í Reykjanesbæ og leikskólann Brákarborg Klöpp í Reykjavík.

Málstofur um aðgengi er liður í samstarfi um upplýsingagjöf um algilda hönnun.

Þann 5. maí s.l. var undirrituð samstarfsyfirlýsing ÖBÍ réttindasamtaka, Arkitektafélags Íslands (AÍ), Félags íslenskra landslagsarkitekta (FÍLA), Félags húsgagna- og innanhússarkitekta (FHI), Byggingafræðingafélags Íslands (BFÍ) og Húsnæðis- og mannvirkjastofnunar (HMS) um bætta upplýsingagjöf í aðgengismálum fyrir hönnuði í mannvirkjagerð.

Með samstarfi þessu er opnað á nauðsynlegt samtal með því markmiði að allir geta notið hins manngerða umhverfis. Þannig er stuðlað að meira jafnrétti fatlaðra og ófatlaðra í hinu daglega lífi.

Samfélagsmiðlar og réttindabarátta [Fræðsluröð ÖBÍ]
2023-01-25 16:00 - 19:00 | Hringsjá, Hátúni 10d, Reykjavík, 105, Iceland
HlustaNæsta námskeið í Fræðsluröð ÖBÍ, Samfélagsmiðlar og réttindabarátta, verður haldið miðvikudaginn 25. janúar nk. kl. 16-19:00. Skráning hér.
Á námskeiðinu læra þátttakendur að nýta sérhæfða og öfluga möguleika samfélagsmiðla í réttindabaráttu og markaðsstarfi. Fjallað verður um samfélagsmiðlun sem virkar og hvernig ná má forskoti með mikilli útbreiðslu og lægri kostnaði en með hefðbundnum leiðum.
Leiðbeinandi: Margeir Steinar Ingólfsson
Margeir starfar sem ráðgjafi hjá Hugsmiðjunni og hefur verið viðloðandi vefbransann í næstum 20 ár. Hann er líka þekktur undir nafninu DJ Margeir sem einn vinsælasti plötusnúður landsins. Hann stýrir mörgum síðum á samfélagsmiðlum sem sumar hafa náð feikilegum vinsældum og hefur sett upp margar og mismunandi herferðir á stafrænum miðlum með góðum, mælanlegum árangri.
Námskeiðið verður haldið hjá Hringsjá, Hátúni 10d. Þátttakendur greiða skráningargjald að upphæð kr. 2.500.-, annan kostnað ber ÖBÍ.

Fræðsluröð ÖBÍ 2023

Fræðsluröð ÖBÍ er ætluð starfsfólki og félagsmönnum aðildarfélaga bandalagsins.
Námskeiðin eru haldin í Hringsjá og á Teams.
ÖBÍ ber allan kostnað af námskeiðshaldinu utan skráningargjaldsins sem greiðist af þátttakanda eða því aðildarfélagi sem hann starfar fyrir eða er félagi í.

Tækifærin í Erasmus+ [Fræðsluröð ÖBÍ]
2023-02-08 16:00 - 19:00 | Hringsjá, Hátúni 10d, Reykjavík, 105, Iceland
HlustaTækifærin í Erasmus+ er næsta námskeið í Fræðsluröð ÖBÍ og fer það fram miðvikudaginn 8. febrúar 2023 frá kl. 16-19:00 hjá Hringsjá, Hátúni 10d kl. 16-19:00 og á Zoom.
Á námskeiðinu verður farið yfir þá möguleika sem félög, félagsmenn og starfsfólk geta nýtt sér, dæmi um verkefni og heimsóknir, hvernig og hvenær sækja þarf um.
Erasmus+ áætlunin leggur áherslu á inngildingu og eitt af markmiðum hennar er að öllum séu tryggðir jafnir möguleikar á þátttöku. Erasmus+ styrkir verkefni sem stuðla að jöfnum tækifærum og fjölbreytni í samfélaginu. Með þetta markmið að leiðarljósi býður áætlunin upp á aukalegan fjárhagsstuðning til jafnrar þátttöku allra í verkefnum erlendis og hérlendis.
Leiðbeinendur eru sérfræðingar á mennta- og menningarsviði rannís og eru hluti af Erasmus+ teymi sviðsins.
Helga Dagný Árnadóttir
Helga Dagný er verkefnisstjóri í starfsmennta- og fullorðinsfræðsluhluta Erasmus+ og ber ábyrgð á samstarfsverkefnum (KA2), auk þess sem hún vinnur við EPALE upplýsingaveitu um fullorðinsfræðslu. Hún svarar fyrirspurnum um verkefni tengd starfsmenntamálum og símenntun í Erasmus+.
Miriam Petra Ómarsdóttir Awad
Miriam er verkefnastýra upplýsingastofu um nám erlendis og svarar öllum fyrirspurnum um námsmöguleika erlendis og námsmöguleika á Íslandi fyrir fólk erlendis frá. Hún vinnur einnig við eTwinning rafrænt skólasamstarf, Europass, evrópsku ferilsskránna og Euraxess upplýsingaveituna fyrir vísindafólk á faraldsfæti. Miriam er jafnframt verkefnastýra Eurodesk á Íslandi og svarar fyrirspurnum um tækifæri fyrir ungt fólk í evrópsku samstarfi.
Óli Örn Atlason
Óli Örn verkefnisstjóri í æskulýðshluta Erasmus+ og ber ábyrgð á flokknum óformlegt nám og þjálfun og tengslaráðstefnum í þeim hluta. Hann svara almennum fyrirspurnum um allt sem viðkemur æskulýðsmálum innan Erasmus+ og um tækifæri fyrir ungt fólk í Evrópu.
Þátttakendur greiða skráningargjald að upphæð kr. 2.500.-, annan kostnað ber ÖBÍ. Skráning hér.

Fræðsluröð ÖBÍ 2023

Fræðsluröð ÖBÍ er ætluð starfsfólki og félagsmönnum aðildarfélaga bandalagsins.
Námskeiðin eru haldin í Hringsjá og á Teams.
ÖBÍ ber allan kostnað af námskeiðshaldinu utan skráningargjaldsins sem greiðist af þátttakanda eða því aðildarfélagi sem hann starfar fyrir eða er félagi í.

Bogfimikynning 11. og 12. febrúar í Hátúni
2023-02-11 - 2023-02-12
HlustaNæstu helgi 11.-12. febrúar verður bogfimikynning í íþróttahúsi ÍFR í Hátúni í Reykjavík. Kynningin er í samstarfi Íþróttafélags fatlaðra í Reykjavík og bogfimimannsins Þorsteins Halldórssonar. Allir velkomnir og kynningin er áhugasömum að kostnaðarlausu.
Bogfimikynningin verður í Hátúni 14 í Reykjavík laugardaginn 11. febrúar frá kl. 16.00-18.00 og á sunnudaginn 12. febrúar frá kl. 13.00-15.00. Ekki þarf að örvænta þó áhugasamir eigi ekki boga eða örvar því öllum verður gert kleyft að kynnast íþróttinni á staðnum undir handleiðslu Þorsteins, Marcels og Keseniyu ásamt Þresti Steinþórssyni ÍFR.
Nánari upplýsingar hér: https://hvatisport.is/bogfimikynning-11-og-12-februar-i-hatuni/

Kynning á bogfimi [Áhugavert @ Íþróttafélag fatlaðra]
2023-02-11 16:00 - 18:00 | Íþróttafélag fatlaðra í Reykjavík, Hátún 14, Reykjavík, 105, Iceland
HlustaKæru félagar. Nú er tækifærið til að kynnast bogfimi!
Næstu helgi 11.-12. febrúar verður bogfimikynning í íþróttahúsi ÍFR í Hátúni í Reykjavík. Kynningin er í samstarfi Íþróttafélags fatlaðra í Reykjavík og bogfimimannsins Þorsteins Halldórssonar. Bogfimikynningin verður í Hátúni 14 í Reykjavík laugardaginn 11. febrúar frá kl. 16.00-18.00 og á sunnudaginn 12. febrúar frá kl. 13.00-15.00.
Allir velkomnir og kynningin er áhugasömum að kostnaðarlausu.
Ekki þarf að örvænta þó áhugasamir eigi ekki boga eða örvar því öllum verður gert kleyft að kynnast íþróttinni á staðnum undir handleiðslu Þorsteins, Marcels og Keseniyu ásamt Þresti Steinþórssyni ÍFR.
Nánar um bogfimikynninguna hér

Samráðsþing: Landsáætlun um innleiðingu á samningi Sameinuðu þjóðanna um réttindi fatlaðs fólks
2023-02-16 13:00 - 17:00 | Harpa, Austurbakka 2, Reykjavík, 101, Iceland
HlustaSamráðsþing fer fram í Hörpu þann 16. febrúar um landsáætlun um innleiðingu á samningi SÞ um réttindi fatlaðs fólks. Félags- og vinnumarkaðsráðuneytið ásamt forsætisráðuneytinu, Sambandi íslenskra sveitarfélaga, ÖBÍ réttindasamtökum, Landssamtökunum Þroskahjálp og Geðhjálp standa fyrir fundinum sem er öllum opinn.

Á þinginu verður leitast við að greina tækifærin fram undan og hvað skipti máli þegar horft sé til framtíðar. Þá munu vinnuhópar við gerð landsáætlunar kynna tillögur að aðgerðum. Fundarstjóri er Guðrún Ágústa Guðmundsdóttir, aðstoðarmaður félags- og vinnumarkaðsráðherra.

Þátttaka er gjaldfrjáls en skrá þarf þátttöku fyrir fram og er það gert á vefnum https://frn.is

Einnig er hægt að líma þessa slóð beint inn í vafra: bit.ly/3llCUHG

DAGSKRÁ
13.05–13.15
Ný framtíð, tækifærin fram undan
– Guðmundur Ingi Guðbrandsson, félags- og vinnumarkaðsráðherra

13.15–13.25
Staða samnings Sameinuðu þjóðanna um réttindi fatlaðs fólks
– Elísabet Gísladóttir, lögfræðingur í forsætisráðuneytinu

13.25–13.40
Gerð landsáætlunar – hvað höfum við lært og hvers má vænta?
– Þór Garðar Þórarinsson, verkefnastjóri landsáætlunar

13.40–13.45
Áherslur sveitarfélaga – hvað skiptir máli þegar horft er til framtíðar?
– Heiða Björg Hilmisdóttir, formaður Sambands íslenskra sveitarfélaga

13.45–14.00
Áherslur hagsmunaaðila – hvað skiptir máli þegar horft er til framtíðar?
– Þuríður Harpa Sigurðardóttir, formaður ÖBÍ réttindasamtaka
– Unnur Helga Óttarsdóttir, formaður Landssamtakanna Þroskahjálpar
– Elín Ebba Ásmundsdóttir, varaformaður Geðhjálpar

14.00–14.25
Verkfæri nýsköpunar inn í framtíðina: Áhrif tæknibreytinga, hver verða áhrif þeirra á velferðarþjónustu?
– Ólafur Andri Ragnarsson, aðjúnkt við Háskólann í Reykjavík
– Karl Friðriksson, framtíðarfræðingur
– Kristín Soffía Jónsdóttir, framkvæmdastjóri Klak Icelandic Startups

14.25–14.40
Hlé

14.40–15.00
Ertu með hugmynd sem gæti breytt heiminum?
– Hinrik Jósafat Atlason, framkvæmdastjóri og stofnandi Atlas Primer

15.00–15.15
Nokkrar kveikjur
– Elva Dögg Gunnarsdóttir, uppistandari

15.15–16.15
Stöðumat
– Vinnuhópar við gerð landsáætlunar kynna tillögur að aðgerðum

16.15–16.30
Viðbrögð, speglun úr sal, forgangsröðun tillagna
– Þátttakendur á samráðsþinginu leggja sitt af mörkum

16.30–16.40
Lausnagallerí
– Örkynningar á verkefnum sem gætu haft áhrif

16.40–16.50
Undirritun samstarfsyfirlýsingar um verklag við gerð landsáætlunar til 2030

16.50
Léttar samkvæmisæfingar
– Þátttakendur á þinginu lyfta sér upp með góðum veitingum og tónlist

30 ára afmæliskaffi MND á Íslandi
2023-02-17 15:00 - 18:00 | Mannréttindahúsið, Sigtún 42, Reykjavík, Iceland
HlustaVið verðum með kökur og kaffi í tilefni dagsins. Svo í leiðinni kíkið þið á nýju skrifstofuna okkar í Sigtúni 42.

Atvinnuþátttaka og virkni [Áhugavert @ Geðhjálp]
2023-02-21 20:00 - 21:30 | Hlutverkasetur, Borgartún 1, Reykjavík, 105
HlustaGeðhjálp mun í vetur standa fyrir fræðsludagskrá um geðheilbrigðismál í vetur. Erindin verða haldin í sal Hlutaverkaseturs í Borgartúni 1, 105 Reykjavík kl. 20:00 og fara fram einn þriðjudag í mánuði. Boðið verður upp á kaffi og kleinur og spjall að fyrirlestrunum loknum.
21. febrúar kl 20:00. Atvinnuþátttaka og virkni – Hlynur Jónasson atvinnuráðgjafi á Geðsviði LSH.

Ryðjum menntabrautina! Málþing um mikilvægi stuðningsúrræða
2023-02-28 09:00 - 12:00 | Nauthóll, Nauthólsvegur 106, Reykjavík, 102, Iceland
HlustaÖBÍ réttindasamtök standa fyrir málþinginu „Ryðjum menntabrautina“ þann 28. febrúar næstkomandi á Nauthól kl. 9:00 til 12:00
Málþingið fjallar um mikilvægi stuðningsúrræða í námi og fókusinn verður á nemendur í efri bekkjum framhaldsskóla og háskólanema með ósýnilegar fatlanir sem þurfa á stuðningsúrræðum að halda, þ.e hvaða úrræði eru í boði og hvernig gangi fyrir nemendur að sækja þessa þjónustu og halda henni út námstímann.
Dagskrá

Ásmundur Einar Daðason barna- og menntamálaráðherra flytur opnunarávarp
Hrafnhildur V. Kjartansdóttir, náms- og starfsráðgjafi við Nemendaráðgjöf Háskóla Íslands
Hildur Katrín Rafnsdóttir, náms- og starfsráðgjafi hjá Háskólanum í Reykjavík.
Gígja Baldursdóttir sérkennari hjá Hringsjá
Jónas Eyberg útskriftarnemandi frá Hringsjá
Brynhildur Arthúrsdóttir formaður LAUF
Jóhanna Birna Bjartmarsdóttir nemandi í menntavísindum og heilsueflingu við University of Florida
Anna Kristín Jensdóttir náms- og starfsráðgjafi stofnandi RéttindaRonju
Jóhanna Halldórsdóttir hjá Gigtarfélaginu um reynslu af LHÍ
Margrét Lilja Aðalsteinsdóttir formaður Sjálfsbjargar

Málþinginu verður streymt og það rit- og táknmálstúlkað.

Formannafundur ÖBÍ
2023-03-04 | Mannréttindahúsið, Sigtún 42, Reykjavík, Iceland
Hlusta

Endóvikan
2023-03-06 - 2023-03-10
HlustaEndósamtökin halda Endóvikuna 6. til 10. mars með fjölda viðburða.
Endó 5k
Endósamtökin kynna í fyrsta skipti Endó 5k í Elliðárdalnum. MÆTING VIÐ RAFSTÖÐINA.
Við ætlum að fylgja þeirri alþjóðlegu hefð og halda 5 km skemmtiskokk til að vekja athygli á endómetríósu! Allir geta tekið þátt hvort sem þau hlaupa, labba, hlabba eða taka kerrupúlið á næsta level.
Viðburðurinn er öllum að kostnaðarlausu svo dragið alla þá sem ykkur þykir vænt um og dustið af gulu flíkinni í skápnum ykkar.
Hlaupið hefst kl. 17:30 en fínt að mæta kl. 17:00 og fá númer og hita upp!
DJ Dóra Júlía mun peppa okkur af stað.
SKRÁNING ER HAFIN HÉR : https://bit.ly/3YB6A2a
Listaverkauppboð
Endósamtökin kynna: Listaverkauppboð á Alþjóðlegum baráttudegi kvenna 8. mars.
Við höfum fengið til liðs við okkur margt af fremsta listafólki landsins og efnum til listaverkauppboðs til styrktar íslenskri heimildarmynd um endómetríósu sem samtökin og Silfra Productions eru að vinna að.
Uppboðið mun fara fram á netinu frá 8. -15. mars. Þann 8. mars kl. 17 verður haldin opnun í Höfuðstöðinni, Rafstöðvarvegi 1a þar sem verkin verða til sýnis meðan á uppboðinu stendur. Opnunin er opin öllum en boðið verður upp á léttar veitingar og lifandi tónlist.
Endósamtökin eru óendanlega þakklát bæði listafólkinu sem var svo rausnarlegt að gefa okkur listaverk, sem og Höfuðstöðinni sem bauðst til að lána okkur sýningarrými fyrir viðburðinn.
Below the Belt sýning:
Endósamtökin kynna í Endóvikunni 2023: Sýning á: Below the belt!
VIð höfum tryggt okkur sýningarétt á endómyndinni Below the belt og mun hún fara fram þann 9. mars í Endóvikunni 2023.
Hægt verður að kaupa miða á www.tix.is og munu félagsmeðlimir njóta sérkjara og fá að vita af miðasölu fyrr.
Dagskrá:
18:00 Húsið opnar
18:30 Fordrykkur og léttar veitingar
19:00 Myndin hefst
20:00 Pallborðsumræður
Sýning á myndinni er styrkt af Benecta.

Hvað eru börnin okkar að borða?
2023-03-07 13:00 - 16:00 | Grand Hótel Reykjavík, Sigtún 38, Reykjavík, 105
HlustaJá, hvað eru börnin okkar að borða ?
Málþingið er haldið á vegum Astma- og ofnæmisfélags Íslands á Grand hótel þriðjudaginn 7. mars nk. kl. 13 – 16
Aðgangur er ókeypis.
Allir eru velkomnir
Skráning hér : https://forms.gle/Q9jE5L1xBJRbhFyu9

Fræðslufundur fyrir aðstandendur
2023-03-14 16:30 - 17:30 | Lífsgæðasetur St. Jósepsspítala, Suðurgata 41, Hafnarfjörður, 220, Iceland
HlustaFræðslufundur marsmánaðar fjallar um aðstandendur og þá mun Brynhildur Jónsdóttir sálfræðingur í Seiglunni þjónustumiðstöð Alzheimersamtakanna flytja fyrirlestur sinn: Aðstandendur með heilabilunarsjúkdóma – helstu áskoranir á mismunandi stigum sjúkdómanna.
Aðeins um Brynhildi: hún starfaði eftir mastersnám á Minnismóttökunni á Landkoti við taugasálfræðilegar greiningar á fólki sem þangað leitaði vegna gruns um byrjandi heilabilun. Brynhildur starfaði einnig sem klínískur sálfræðingur á Áfalla- og sálfræðimiðstöðinni þar sem hún sinnti greiningum og meðferð á sálrænum vanda hjá fullorðnum.
Við tökum fram að fyrirlesturinn er einungis fyrir aðstandendur/fagfólk og aðra sem hafa áhuga á málefninu og ekki sjúklinginn sjálfan.
Fjölmennum í Hafnarfjörðinn og fræðumst saman. Fyrir þá sem komast ekki á staðinn þá verðum við í beinu streymi hér á heimasíðunni okkar og upptökur aðgengilegar eftir fundinn.

Aðalfundur Diabetes Ísland
2023-03-15 17:00 | Mannréttindahúsið, Sigtún 42, Reykjavík, Iceland
HlustaAðalfundur Diabetes Ísland verður haldinn miðvikudaginn 15.mars 2022 kl. 17 í húsnæði félagsins að Sigtúni 42, 105 Rvk.
Á dagskrá eru venjuleg aðalfundarstörf skv 7.gr laga félagsins.
Fyrir liggja tillögur frá stjórn til lagabreytinga.
Rétt til setu á fundinum hafa skuldlausir félagar.
Fundarstjóri mun í upphafi fundar auglýsa eftir dagskrártillögum og öðrum tillögum til breytinga á lögum félagsins og skulu þær lagðar fram skriflega.

Satt og logið um öryrkja [málþing kjarahóps ÖBÍ]
2023-03-22 13:00 - 16:00 | Grand Hótel Reykjavík, Sigtún 38, Reykjavík, 105
HlustaÖBÍ réttindasamtök standa fyrir málþinginu Satt og logið um öryrkja í Háteig á Grand hótel þann 22. mars nk. kl. 13-16. Fyrirlesarar munu þar fara gaumgæfilega yfir kjör fatlaðs fólks á Íslandi, leiðrétta rangfærslur og draga fram hið rétta.
Fulltrúi Gallup mun sömuleiðis kynna niðurstöður könnunar á viðhorfum almennings til kjara öryrkja auk þess sem von er á líflegum pallborðsumræðum.
Málþinginu verður streymt og það bæði táknmáls- og rittúlkað. Við hvetjum öll til að mæta.
Hér má sjá upplýsingar um málþingið á Facebook.
Dagskrá
13:00 Ávarp formanns ÖBÍ réttindasamtaka • Þuríður Harpa Sigurðardóttir
13:10 Staða öryrkja sem leita aðstoðar umboðsmanns skuldar, hvað er hægt að gera? • Sara Jasonardóttir, verkefnastjóri fræðslu og kynningarmála hjá Umboðsmanni skuldara
13:25 Viðhorf almennings til kjara öryrkja: Niðurstöður Gallup könnunar • Jóna Karen Sverrisdóttir, viðskiptastjóri hjá Gallup
13:40 Hve mikið? Hvað margir? • Atli Þór Þorvaldsson, formaður kjarahóps ÖBÍ réttindasamtaka
13:55 Kaffihlé
14:10 „Fordómar og lúxusliðið öryrkjar“ • Geirdís Hanna Kristjánsdóttir, varaformaður kjarahóps ÖBÍ réttindasamtaka
14:25 „Þær hafa það svo gott“ • Laufey Líndal Ólafsdóttir fulltrúi Pepp, grasrótar fólks í fátækt og félagslegri einangrun
14:40 Pallborð
15:40 Lokaorð • Atli Þór Þorvaldsson, formaður kjarahóps ÖBÍ réttindasamtaka

Fundarstjóri: Elva Dögg Gunnarsdóttir

Fræðslunámskeið fyrir aðstandendur barna með ADHD
2023-03-25 10:00 - 15:00 | Háaleitisbraut 13, Háaleitisbraut 13, Reykjavík, Iceland
Hlusta
Fræðslunámskeið fyrir aðstandendur barna með ADHD frá 6 til 12 ára fer fram helgarnar 25. mars og 1. apríl. Kennslan fer fram á milli 10:00 og 15:00. Námskeiðið er í húsakynnum ADHD samtakanna, Háaleitisbraut 13, 4. hæð en fjarfundarbúnaður er einnig í boði fyrir þá sem ekki geta mætt á staðinn.
Á námskeiðinu er lögð áhersla á að þátttakendur öðlist góðan skilning á ADHD gróskunni og fái einföld og hagnýt ráð við uppeldi barna með ADHD. Námskeiðið hentar því vel fyrir alla nána aðstandendur barna með ADHD, mömmur, pabba, fósturforeldra, stjúpforeldra, ömmur, afa og aðra nákomna. Það er mikill kostur ef allir nánustu aðstandendur geta tekið þátt.
Hver fyrirlestur er í 75 mínútur og reiknað er með góðum tíma í fyrirspurnir og umræður.
Nánari upplýsingar um fyrirlestrana, dagskránna og skráningu er að finna í hlekknum hér að neðan:
https://www.adhd.is/is/namskeid-og-spjallafundir/namskeid-foreldrar-6-12-ara-barna

Formannafundur ÖBÍ réttindasamtaka
2023-04-04 | Mannréttindahúsið, Sigtún 42, Reykjavík, Iceland

18 ára, og hvað svo? [Fræðslukvöld Þroskahjálpar & Einhverfusamtakanna]
2023-04-12 20:00 - 22:00 | Háaleitisbraut 13, Háaleitisbraut 13, Reykjavík, Iceland
HlustaÞað er að ýmsu að hyggja þegar fötluð ungmenni verða 18 ára og ná lögræðsisaldri (sjálfræði). Mörg velta fyrir sér áframhaldandi námi, búsetuúrræðum og vinnu. Ýmsar breytingar eiga sér stað á réttarstöðu fólks við 18 ára aldur og mikilvægt er að hafa allar upplýsingar skýrar og aðgengilegar.
Margar spurningar vakna er varðar fjármál, aðgengi að þjónustu á vegum sveitarfélaga og hvað þarf að hafa í huga er tengist endurhæfingarlífeyri, endurhæfingaráætlun og örorkulífeyri.
Því efna Landssamtökin Þroskahjálp og Einhverfusamtökin til fræðslufundar miðvikudagskvöldið, 12. apríl 2023 kl. 20:00 til 22:00. Fundurinn er haldinn að Háaleitisbraut 13, 4. hæð.
Dagskrá

Arna Guðný Valgarðsdóttir og Fríða Rún Gylfadóttir, þroskaþjálfanemar í HÍ eru að vinna BA-lokaverkefni er tengist þessum tímamótum og langar þær að kynna fyrir fötluðum ungmennum, foreldrum og aðstandendum verkefnið sitt og einnig langar þær að fá upplýsingar hvað ungmennum og foreldrum þykir vanta og eiga samtalið.
Fulltrúar frá Tryggingastofnun ríkisins munu vera með kynningu á ferlinu er tengist endurhæfingarlífeyri – endurhæfingaráætlun – örorkulífeyri.
Fulltrúi frá Sambandi íslenskra sveitarfélaga mun einnig fara yfir hvað getur breyst í samskiptum og þjónustu sveitarfélaga þegar ungmenni verða 18 ára.
Í lokin verða almennar umræður og fyrirspurnir úr sal.

Fræðslufundurinn er sérstaklega ætlaður fötluðum ungmennum og foreldrum/forráðamönnum þeirra, en öll eru hjartanlega velkomin.

The Nordic Platform for Civil Society - vinnustofa
2023-04-13 10:00 - 14:00 | Mannréttindahúsið, Sigtún 42, Reykjavík, Iceland
HlustaThe Nordic Platform for Civil Society in the social area is the first of its kind and the workshop is an opportunity to help shape and influence the focus areas, which the cooperation will be centered around, and to bring inputs on how we ensure the best cooperation. The establishment of a Nordic civil society platform in the social area, will create a foundation for knowledge sharing and cooperation between many civil society organizations in the social area. Participants will get the opportunity to meet others with an interest in the Nordic cooperation and hear more about the ideas behind the platform. To ensure a broad field of experience similar workshops are being held all over the Nordic region. The workshop is hosted by ÖBI in collaboration with Tænketanken Mandag Morgen and the Danish Institute for Voluntary Effort (DIVE).

Fjarkynning á meistaranámi í Listum og velferð [Áhugavert @ LHÍ]
2023-04-18 12:15
HlustaAllt áhugasamt fólk velkomið á fjarkynningu þriðjudaginn 18. apríl, kl. 12.15-12.45. Beint streymi á: live.lhi.is þar sem Kristín Valsdóttir deildarforseti listkennsludeildar svarar spurningum um meistaranám í Listum og velferð.
Meistaranám í Listum og velferð miðar að því að leiða saman breiðan hóp nemenda og fagfólks innan lista- og velferðargeirans sem hafa áhuga á að þróa leiðir til að nýta listir í þágu félags- og heilsueflingar. Markmiðið með náminu er að fjölga snertiflötum listanna við samfélagið og auka aðgengi og þátttöka ólíkra hópa í listtengdum verkefnum og viðburðum. Áhersla er á að þróa nýjar leiðir í þverfaglegri samvinnu stofnana, félagasamtaka og listamanna, í störfum sem fara fram við síbreytilegar aðstæður með fjölbreyttum hópi einstaklinga.
Listir og velferð | Listaháskóli Íslands (lhi.is)

Eru íþróttir fyrir alla? - Málþing barnahóps ÖBÍ réttindasamtaka
2023-04-26 13:00 - 17:00 | Hilton Reykjavík Nordica, Suðurlandsbraut 2, Reykjavík, 108, Iceland
Hlusta
Dagskrá

13:00 Setning málþings • Sindri Viborg þjálfari, formaður Tourette samtakanna og meðlimur barnamálahóps ÖBÍ réttindasamtaka
13:15 Fótbolti fyrir alla • Gunnhildur Yrsa Jónsdóttir yfirþjálfari knattspyrnudeildar hjá Öspinni og landsliðskona í fótbolta
13:30 Farsælt samfélag fyrir öll • brúum bilið • Valdimar Smári Gunnarsson verkefnastjóri „Allir með“
13:45 Hreyfing við hæfi • finnska módelið • Hjalti Sigurðsson æskulýðs- og tómstundaráðgjafi
14:00 Kaffihlé
14:30 Þátttaka án aðgreiningar • reynslusaga • Sólný Pálsdóttir móðir
14:45 Hvað verður um þau efnilegu? • Ragnheiður Lóa Stefánsdóttir sjúkraþjálfari á LSH og hjá meistaraflokki kvenna HK í knattspyrnu
15:00 Með ungmennafélagsandann að leiðarljósi • Auður Þorsteinsdóttir framkvæmdastjóri UMFÍ
15:15 Lokorð • Haraldur Þorleifsson
15:30 Pallborðsumræða

Fundarstjóri: Kári Jónsson landsliðsþjálfari hjá ÍF í frjálsum íþróttum
Öll velkomin – ekkert þátttökugjald
Skráning fer fram með því að senda tölvupóst á netfangið: andrea@obi.is

Þörf fyrir samfélagsbreytingar? [Áhugavert @ Geðhjálp]
2023-04-27 09:00 - 16:00 | Hilton Reykjavík Nordica, Suðurlandsbraut 2, Reykjavík, 108, Iceland
HlustaRáðstefna og vinnustofur um nýjar leiðir í geðheilbrigðismálum verður haldin dagana 27. og 28. apríl 2023 á Hilton Reykjavík Nordica

Á þessari tveggja daga ráðstefnu verður gestum boðið að kynna sér önnur sjónarmið en þau sem hafa verið ríkjandi í geðheilbrigðismálum. Fyrirlesarar eru aðilar sem hafa beitt sér á alþjóðavettvangi fyrir breyttri nálgun í geðheilbrigðismálum. Auk þeirra mun fólk með reynslu af tilfinningalegri vanlíðan og/eða fíkn leiða vinnustofur.
Vonast er til að fólk, sem lætur sig geðheilbrigðismál varða, mæti og deili hugmyndum og taki þátt í nýsköpun og framþróun í málaflokknum.
Við bjóðum leikmenn jafnt sem fagfólk velkomið

Nánari upplýsingar um viðburðinn á gedhjalp.is

Réttindaganga 1. maí
2023-05-01 13:00
HlustaÖBÍ réttindasamtök hvetja allt fatlað fólk til að fjölmenna í kröfugöngu frá Skólavörðuholti niður á Ingólfstorg þann 1. maí.
Safnast verður saman fyrir kröfugönguna á Skólavörðuholti klukkan 13:00. Gengið er af stað klukkan 13:30 niður Skólavörðustíg, Bankastræti og Austurstræti að Ingólfstorgi þar sem dagskrá tekur við.
ÖBÍ réttindasamtök bjóða í kaffi að dagskrá lokinni í Sigtúni 42 og mun bjóða upp á ferðir frá Ingólfstorgi. Öll velkomin.
Mætum, krefjumst réttlætis og látum í okkur heyra!

Fræðslufundur maí 2023 [áhugavert @Alzheimersamtökin]
2023-05-02 16:30 - 17:30 | Lífsgæðasetur St. Jósepsspítala, Suðurgata 41, Hafnarfjörður, 220, Iceland
HlustaFræðslufundur maí mánaðar fjallar um réttindi fólks með heilabilun og fyrirlesarinn er Ásta Kristín Guðmundsdóttir félagsráðgjaf. Aðeins um Ástu Kristínu; hún er félagsráðgjafi í Seiglunni og útskrifaðist með meistarapróf í félagsráðgjöf í júní 2012. Ásta Kristín vann sem félagsráðgjafi á Landakoti og þar á meðal á heilabilunareiningu Landakots, bæði innlagnardeild og á Minnismóttöku. Hún hefur haldið kynningarfyrirlestra fyrir Alzheimersamtökin um heilabilun og mikilvægi samskipta. Einnig tekið þátt í fræðsludagskrá Alzheimersamtakanna með öðrum fagstéttum af Minnismóttöku Landakots þar sem aðstandendur fengu fræðslu um heilabilun, þjónustu heim, úrræði og hjálpartæki. Ásta Kristín hefur einnig starfað á geðsviði og í dag starfar hún sem teymisstjóri heimastuðnings hjá Reykjavíkurborg.

Aðalfundur Nýrnafélagsins
2023-05-02 18:00 | Mannréttindahúsið, Sigtún 42, Reykjavík, Iceland
HlustaAðalfundur Nýrnafélagsins, sem áður var frestað, verður haldinn þann 2. maí í Sigtúni 42 í Reykjavík kl. 18. Venjuleg aðalfundarstörf á dagskrá og allir félagar velkomnir.

Fræðslufundur Egilsstöðum - ADHD og lyf
2023-05-03 20:00
HlustaADHD og lyf – fræðslufundur á Egilsstöðum, 3. maí kl. 20:00
Reglulega kemur upp umræða um lyfjanotkun tengda ADHD, sú umræða er því miður oft byggð á takmörkuðum og eða röngum upplýsingum. Ennfremur skortir marga upplýsingar til þess að greina hvort ADHD lyf eigi við þau sjálf í þeirra aðstæðum. Á fræðslufundinum mun Vilhjálmur Hjálmarsson, formaður ADHD samtakanna fara yfir virkni helstu lyfja sem eru notuð vegna ADHD, ræða um mögulegar aukaverkanir og reyna að svara helstu spurningum sem brenna á vörum fundargestum.
Fundurinn fer fram í fyrirlestraraðstöðu Menntaskólans á Egilsstöðum, 3. maí klukkan 20:00. og er opinn öllum.
Hægt er að skrá sig á Facebook viðburð fundarins hér – Facebook viðburður.
Hægt er að ganga í ADHD samtökin hér: https://www.adhd.is/is/styrkja/gerast-felagsmadur-adhd
Verið velkomin á fræðslufundinn!

NNDR 2023
2023-05-10 | Hagasmári 1, Hagasmári 1, Kópavogur, 201, Iceland
HlustaFélag um fötlunarrannsóknir tilkynnir um 16. ráðstefnu Nordic Network on Disability Research (NNDR) sem verður haldin á Grand hotel Reykjavík 10.-12. maí næstkomandi.
Alþjóðlegir sérfræðingar í fötlunarfræði halda þar fyrirlestra. Þar á meðal Theresia Degener, prófessor í fötlunarfræði við Bochum Center for Disability Studies í Þýskalandi, en hún hefur um árabil verið formaður eftirlitsnefndar við samning Sameinuðu Þjóðanna um réttindi fatlaðs fólks. Aðrir aðalfyrirlesarar eru Lydia X. Z. Brown, aktívisti og adjúnkt í fötlunarfræði við Georgetown University í Bandaríkjunum og Rannveig Traustadóttir, prófessor emerita við Háskóla Íslands.

Nánari upplýsingar um aðalfyrirlesara má finna á nndr2023.is. Auk aðalfyrirlestra verða um 500 kynningar á rannsóknum í málstofum um viðfangsefni sem tengjast ýmsum sviðum í lífi fatlaðs fólks.

Þetta er í fyrsta sinn í sögu NNDR-ráðstefnunnar sem Félag um fötlunarrannsóknir leggur sérstaka áherslu á þátttöku fræðafólks og annarra aðila á sviði rannsókna um döff og heyrnarlaust fólk. Einn aðalfyrirlesaranna er Hilde Haualand en hún er fyrsti döff einstaklingurinn til að gegna stöðu prófessors í Noregi. Auk þess verður fjöldi erinda í málstofum sem fjalla um rannsóknir á þessu sviði.

Ráðstefnan verður stærsta fötlunarfræðiráðstefna á Norðurlöndum frá upphafi fræðigreinarinnar og mögulega sú stærsta í heiminum. Hún er vettvangur fræðslu og samskipta á milli fræðafólks, aðila úr hagsmunasamtökum fatlaðs fólks, fagfólks, aðila í þjónustu og hjá yfirvöldum og fleira fólks. Þátttakendur koma frá Norðurlöndunum en einnig frá Evrópu, Bandaríkjunum, Kanada og víða að úr heiminum.

Eins og önnur ríki stendur Ísland frammi fyrir margþættum áskorunum í framkvæmd réttindasáttmála fatlaðs fólks. Nú þegar ráðstefnan er haldin á Íslandi býðst öllum þeim sem koma að málefnum fatlaðs fólks tækifæri til að kynna sér nýjustu rannsóknir, nálganir og aðferðir á sviði fötlunarfræði á Norðurlöndum og á alþjóðavísu.

Vitundarvakning um ME sjúkdóminn
2023-05-10 08:00 - 2023-05-17 17:00
HlustaME sjúklingar eru jaðarsettir í heilbrigðiskerfinu og fá oft rangar meðferðir vegna þekkingarleysis heilbrigðisstarfólks á sjúkdómnum. Nemendur með ME sjúkdóminn eru jaðarsettir í skólakerfinu og fá ekki viðeigandi aðlögun, því að skólastjórnendur fá ekki fræðslu um þeirra fötlun.
Í tilefni alþjóðlegri vitundarvakningu um ME sjúkdóminn þá hefur ME félag Íslands gert meðfylgjandi myndband. ÚTI Á JAÐRI – YouTube
﻿

Efldu þig – efldu félagið þitt!
2023-05-16 16:00 - 19:00 | Mannréttindahúsið, Sigtún 42, Reykjavík, Iceland
HlustaEfldu þig – efldu félagið þitt! er næsta námskeið í Fræðsluröð ÖBÍ og fer það fram þriðjudaginn 16. maí 2023 frá kl. 16-19:00 hjá ÖBÍ, Sigtúni 42, 105 Reykjavík. Þátttakendur greiða skráningargjald að upphæð kr. 2.500.-, annan kostnað ber ÖBÍ. Skráning hér
MarkmiðMarkmið námskeiðsins er að virkja jákvæðan og skapandi huga og efla þátttakendur í að taka af skarið, koma fram og standa með sjálfum sér og sínu félagi. Með því að fara út fyrir þægindahringinn aukum við möguleikann á því að ná árangri í því sem við ætlum okkur og með meiri árangri eykst sjálfstraustið til þess að halda áfram að takast á við nýjar áskoranir.
Kennari: Brynja Valdís GísladóttirBrynja Valdís er menntuð leikkona og leiklistarkennari frá Listaháskóla Íslands. Hún hefur mikla reynslu af því að koma fram, skemmta, kenna/þjálfa og styrkja folk í að tjá sig og taka af skarið.
Fræðsluröð ÖBÍ 2023
Fræðsluröð ÖBÍ er ætluð starfsfólki og félagsmönnum aðildarfélaga bandalagsins.ÖBÍ ber allan kostnað af námskeiðshaldinu utan skráningargjaldsins sem greiðist af þátttakanda eða því aðildarfélagi sem hann starfar fyrir eða er félagi í.
Skráning hér

Rampur númer 500 vígður á Akureyri
2023-05-20 15:00 | Vamos, Ráðhústorg 9, Akureyri, 600, Iceland
HlustaTugum nýrra hjólastólarampa hefur verið komið upp á Akureyri á síðustu vikum. Laugardaginn 20. maí klukkan 15:00 ætla aðstandendur Römpum upp Ísland að vígja ramp númer 500 og verður það gert við skemmtistaðinn Vamos á Ráðhústorgi Akureyrar.
Bæjarfulltrúarnir Hlynur Jóhannsson og Hulda Elma Eysteinsdóttir segja nokkur orð og Sigrún María Óskarsdóttir vígir rampinn. Boðið verður upp á tónlistaratriði og óáfengan sumardrykk.
